Source: https://www.epi.sk/zz/2010-118
Timestamp: 2019-10-20 14:31:46+00:00
Document Index: 5895932

Matched Legal Cases: ['§ 108', '§ 31', '§ 111', '§ 113', 'súd ', '§ 139', '§ 139', '§ 15', '§ 139', '§ 139']

118/2010 Z. z. Zákon, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (staveb... | Aktuálne znenie
Hľadaj v 118/2010 ×
Zákon č. 118/2010 Z. z.Zákon, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov
1. V § 108 sa odsek 2 dopĺňa písmenom p), ktoré znie:
„p) zriadenie alebo prevádzkovanie verejných letísk a leteckých pozemných zariadení vrátane ich ochranných pásiem podľa osobitných predpisov.10jb)“.
„10jb) § 31 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov.“.
2. V § 111 ods. 3 sa v prvej vete bodka nahrádza bodkočiarkou a pripájajú sa tieto slová: „to isté platí, aj ak ide o záložné práva podľa osobitného predpisu.10jc)“.
„10jc) Zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.“.
3. V § 113 ods. 2 sa na konci pripája táto veta: „Ak je vyvlastňovaná stavba alebo vyvlastňovaný pozemok predmetom exekučného záložného práva, oznámi stavebný úrad začatie vyvlastňovacieho konania, uskutočnenie ústneho pojednávania a rozhodnutie o vyvlastnení aj exekútorovi, ktorého poveril súd vykonaním exekúcie; exekútor nie je účastníkom vyvlastňovacieho konania.“.
4. V § 139 ods.1 písm. a) za slovami „nájomnej zmluvy“ sa spojka „alebo“ nahrádza čiarkou a za slová „kúpnej zmluve“ sa vkladajú slová „alebo dohody o budúcej zmluve o vecnom bremene“.
5. V § 139 sa odsek 1 dopĺňa písmenom d), ktoré znie:
„d) užívanie pozemku alebo stavby na základe koncesnej zmluvy, z ktorej vyplýva právo uskutočniť stavbu alebo jej zmenu.13c)“.
„13c) § 15 zákona č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 503/2009 Z. z.“.
6. V § 139b odsek 9 znie:
„(9) Stavbami pre obranu štátu sú stavby na zabezpečenie obrany štátu, zvrchovanosti a územnej celistvosti štátu, nedotknuteľnosti hraníc, zachovávania mieru, plnenia záväzkov vyplývajúcich z medzinárodných zmlúv o spoločnej obrane proti napadnutiu a z ďalších medzinárodných zmlúv vojenskej povahy, zabezpečenia nedotknuteľnosti vzdušného priestoru a spravodajského zabezpečenia obrany podľa zákona, ktoré slúžia na plnenie úloh ministerstva obrany, ozbrojeným silám Slovenskej republiky, rozpočtovým organizáciám, príspevkovým organizáciám, akciovým spoločnostiam a štátnym podnikom v zakladateľskej alebo zriaďovateľskej pôsobnosti ministerstva obrany.“.
7. V § 139b ods. 10 sa za slová „Policajného zboru,“ vkladajú slová „Železničnej polície,“.